Vaporitraha
Vaporitraha (-ae, f.) est currus tractorius qui vim suppeditat ad se et alia vehicula movenda per vaporem prolatum. Eius fomes propulsorius est materia igni obnoxia (plerumque carbo, oleum fomitis, et nunc raro lignum) ad aquam in receptaculo fervefactionis calefaciendam donec gasum fiat et eius volumen millies septengenties augeatur. Quod quidem ad munus spectat, vaporitraha reapse est machina vaporaria rotis ornata.